Document ID: /roh_data/filtered/fineweb-2-filterrobots_roh.jsonl.gz/10519

Dapi l’avust 2015 vegnan fatgas mesiraziuns tar l’Ava da Tuors. Tenor l'Axpo vegnian fatgas anc per in onn mesiraziuns, la bilantscha d’enfin ussa saja gia positiva. La dumonda per daners dal KEV/ICF (indemnisaziun per cuvrir ils custs da la furniziun d’electricitad) haja l' Axpo gia fatg tar la Confederaziun.
Suveran decida quest onn
La vischnanca da Bravuogn vul laschar decider il suveran anc quest onn en ina decisiun da princip, sch’el vul lubir l’ovra idraulica pitschna. Quai ha confermà envers RTR Peter Nicolay, il president communal da Bravuogn. Cun ils pretschs d’aua actuals possia Bravuogn quintar cun tschains d’aua tranter 150’000 – 180’000 francs, uschia Nicolay. L'Axpo planisescha da pudair inoltrar la segunda part dal 2018 la dumonda da concessiun a la vischnanca da Bravuogn. Circa l’onn 2021 duain las lavurs da construcziun cumenzar. En funcziun duai la nova ovra ir l’onn 2023.